**POROČILO O IZMENJAVI V BRNU V DRUGEM SEMESTRU 2022**

***Kako ste bili zadovoljni z izmenjavo in zakaj?***

Z izmenjavo sem bila izredno zadovoljna. Že pred začetkom, sem si zadala cilje, ki jih preko izmenjave želim doseči, da bom lahko izkusila novo izmenjavo v novi luči, brez spodrsljajev, ki so mi preprečili izmenjavo pred dvema letoma. Želela sem spoznati novo državo, kulturo, običaje in tradicijo kljub temu, da sem odšla v kulturno območje, podobno našemu. Želela sem splesti nova prijateljstva, predvsem pa postati del kraja, v katerem sem živela, v njem zaživeti. Izmenjava mi ni dala samo tega, kar sem si pred izmenjavo želela, dala mi je ogromno več, kar je pomembno vplivalo na moje življenje in me bo vedno spremljajo na mojih poteh. Po tej izkušnji vsakdanje reči gledam iz drugačnega zornega kota.

***Ste imeli redna predavanja v angleščini ali samo občasne konzultacije?***

Vsak dan sem imela predavanja v angleščini, saj sem obiskovala predavanje s študenti, ki so vključeni v angleški program. Večina sošolcev je bila Erasmus študentov, nekateri tudi češki ali slovaški študentje, vendar je bilo njihovo znanje angleščine na visokem nivoju in je bil pouk nenehno v angleškem jeziku. Nekateri profesorji tudi niso prihajali iz Češke in češčine niso govorili.

***Kako bi ocenili kakovost študija?***

Na fakulteti menim, da sem pridobila veliko novih informacij. Nekatera so mi bila že znana, in sem jih prejela že v letih pred izmenjavo na naši fakulteti, ampak kljub temu sem prejela veliko koristnega znanja, ki mi bo pomagalo do zaključka študija.

***Kakšni so bili profesorji?***

Profesorji so bili izredno prijazni. Profesorji so bili zelo korektni in pošteni in bili vedno na voljo za vprašanja in pomoč.

***Bi kateri predmet/profesorja posebej pohvalili/skritizirali?***

Vsi profesorji so bili izredno prijazni. Nenehno so želeli, da podelimo svoje mnenje, in sva bili s sošolko iz Slovenije nenehno vključeni v pogovor.

Na splošno ne morem izpostaviti enega profesorja, ker so bili vsi izredno odprti, dobre volje, nas želeli vključevati v pogovor in slišati naše mnenje.

Na splošno so mi bili všeč vsi profesorji, saj so se trudili narediti predavanja zanimiva in nas pritegniti k poslušanju, četudi je motivacija včasih popolnoma na dnu.

***Kakšni so življenjski stroški v primerjavi s temi v Sloveniji? Koliko je treba imeti za namestitev***?

Češka je v primerjavi z Slovenijo država, ki bi jo dala v isti cenovni razred. V trgovinah so cene skoraj iste kot pri nas.

Denar, ki sem ga prejela od Erasmus finančne pomoči, mi je pokril namestitev, stroške hrane in ostalih osnovnih stvari, za potovanja, zabavo sem morala porabiti svoj denar.

Sama sem v času izmenjave živela v enem od študentskih domov univerze. Živela sem v majhnem apartmaju za 2 osebi z majhno kuhinjo, kopalnico in sobo. Na mesec sem plačevala 210 evrov, kar se mi zdi za sobo nekoliko pretirano. Ob pogovoru z študenti, ki so živeli v lastni namestitvi (stanovanja po mestu), so na mesec plačevali okrog 250 evrov ali več. Čisto odvisno je tudi, kje stanuješ in v kakšnem okolju želiš živeti.

Moje priporočilo bi bilo, da če odideš na izmejavo v Brno in ti ni težava deliti kopalnice in kuhinje z več kot eno osebo, odideš v študentski dom Kounicova, ker spoznaš veliko ljudi v skupnih prostorih, ki jih študentski dom, v katerem sem bila sama, ni imel.

***Je ustanova velika?***

Masarykova univerza v Brnu je druga največja univerza na Češkem. Ker je to univerza, ki ima znotraj več fakultet, ima stavbe fakultet razvrščene po celotnem mestu. Sama sem vse predmete imela na fakulteti za družbene vede, zato mi prehajanje iz ene fakultete na drugo ni bilo potrebno.

***Sprejme veliko tujih študentov?***

Ker je univerza druga največja univerza na Češkem, sprejme veliko študentov, tako domačih kot tujih.

***Kakšno je mesto? Kakšne so možnosti za druženje z domačimi in tujimi študenti?***

Brno je študentsko mesto, kjer prihaja vsako leto ogromno tujih študentov. Lahko bi rekli, da je Brno mesto študentov, še posebej od pred nekaj leti. To pomeni, da je študentsko vzdušje v Brnu neverjetno skozi vse leto. Velik plus mesta je tudi lokacija v centralni Evropi, od koder je zelo enostavno potovati v druga mesta in države.

Mesto je samo po sebi tudi prečudovito. Je manjše mesto (približno tako kot Ljubljana). Meni osebno je bila arhitektura mesta izredno všeč, saj so v centru bogate starejše stavbe, takšne, kot jih najdeš v centru Ljubljane.

V mestu, ki ima približno 380.000 prebivalcev, med študijskim letom študira tudi do 80.000 univerzitetnih študentov. Ker je v Brnu šest javnih univerz, so študenti, ki jih tu srečate, specializirani na najrazličnejših področjih. Masarykova univerza (MUNI) je največja lokalna univerza z več kot 30.000 študenti, med katerimi je približno 2.000 mednarodnih študentov (ter več tisoč študentov iz sosednje Slovaške, ki niso vključeni v število mednarodnih študentov). Zaradi tega je zelo enostavno sklepati prijateljstva. Druženja z lokalnimi prebivalci imaš na vsakem koraku, saj veliko domačih študentov obiskuje zabave Erasmus študentov in obratno

MUNI Erasmus Student Network je organizacija, ki veliko pomaga Erasmus študentom. Študentom pomagajo pri spoznavanju univerze, študijskega urnika in seveda samega Brna. Organizirajo tudi različne dogodke, od jezikovnih tečajev do tega, da na teden organizirajo okrog deset dogodkov, tako da študentom ne zmanjka stvari, ki jih lahko počnejo.

***Kako je bilo poskrbljeno za obšolske dejavnosti?***

V samem začetku sem želela bolj spoznati mesto in se privaditi na novo okolje, se počasi vključiti v tok življenja in nisem razmišljala o obšolskih dejavnostih. Udeležila sem se veliko dogodkov in zabav, ki jih organizira MUNI Erasmus Student Network, kateri ponujajo ogromno različnih obšolskih dejavnosti v sklopu univerze.

***Kaj priporočate študentom, ki nameravajo iti na študij tja?***

Definitivno je vredno! Kar sem doživela in se naučila v samo slabih 5 mesecih, ne vem, če bi se lahko naučila v življenju.

Nenehno odkrivaš nekaj novega, kar te še bolj pritegne k poskušanju novih stvari, spoznavanju novih ljudi,…

***Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?«***

Seveda ☺ pikka44.bostjancic@gmail.com